
RAPORT DE SPECIALITATE


Subsemnatul Iamandi Ion, şef serviciu administraţie, văzând Proiectul de hotarâre asupra proiectului de hotărâre pentru modificarea Hotărârii Consiliului Local nr. 109/27.06.2022 privind stabilirea  Comitetului Director al Clubului Sportiv Orăşenesc Boldeşti-Scăeni, am constatat următoarele:
Dezvoltarea sportului, în general, şi a sportului de performanţă în special, necesită implicarea autorităţilor publice locale, care, potrivit dispoziţiilor art. 3 alin. (1)-(3) din Legea nr. 69/2000, au următoarele  obligaţii:
· să sprijine sportul pentru toţi şi să asigure condiţii organizatorice şi materiale de practicare a educaţiei fizice şi sportului în comunităţile locale;
· să asigure, cu prioritate, copiilor de vârstă preşcolară, tinerilor şi persoanelor în vârstă condiţii pentru practicarea exerciţiului fizic, în vederea integrării sociale;
· să asigure condiţii pentru practicarea educaţiei fizice şi sportului de către persoane cu handicap fizic, senzorial, psihic şi mixt, în scopul dezvoltării personalităţii lor şi integrării în societate, precum şi mijloacele care să permită sportivilor cu handicap participarea la competiţii naţionale şi internaţionale destinate lor.
· Prin HCL nr. 86/30.05.2022 s-a aprobat înființarea instituției publice de interes local denumită „Club Sportiv Orăşenesc Boldeşti-Scăeni”,  structură sportivă cu personalitate juridică de drept public organizată în subordinea consiliului local şi regulamentul de organizare şi funcţionare al acesteia.
· Prin HCL nr. 109/27.06.2022	a fost aprobat  Comitetul Director al Clubului Sportiv Orăşenesc Boldeşti-Scăeni
· Conducerea acestei instituţii va fi asigurată de Comitetul Director, iar prin referatul de aprobare al proiectului de hotărâre din partea domnului viceprimar sunt propuşi 7 membrii în comitetetul director care urmează a fi numiţi de către consiliul local, pentru un mandat de 4 ani.
Faţă de cele mai sus prezentate, consider că iniţierea Proiectului de hotărâre privind numirea membrilor Comitetului Director al Clubului Sportiv Orăşenesc Boldeşti-Scăeni,  este necesară.
Întocmit,
Sef serviciu,
Iamandi Ion

